**ЕКО-УПРАВЛЕНИЕТО В ЗЕМЕДЕЛСКИТЕ СТОПАНСТВА**

АНТОН КИРИЛОВ МИТОВ

ИНСТИТУТ ПО АГРАРНА ИКОНОМИКА

Земеделието изпитва множество проблеми, които често се отразяват в неблагоприятни икономически резултати, недостатъчно добри социални условия и негативен натиск върху околната среда (Триединство на модела за устойчивост). Вземането на правилни решения и последващите ефективни действия, изисква точна и ясна посока в политиката, която се прилага. Поради тази причина се налага разкриване на конкретните проблеми и установяване на тяхната сила с помощта на определен набор от показатели.

Като цялостна методологична рамка на изследването е използван прилагания в ЕС  “DPSIR“ модел, въз основа на който е извършен анализа и са формулирани някои по-важни препоръки за политики в съответните измерения на устойчивостта.

Анализът на ниво земеделско стопанство се осъществява с помощта на емпирични социологически изследвания, чрез пряко анкетно допитване. Те целят допълване на наличната статистическа информация за това равнище. Направени са сред земеделски производители на територията на община Благоевград и обхващат период от три години. Въпросите в анкетната карта и при трите проведени анкетни проучвания остават непроменени, с което се цели проследяване на тенденции. Срещу всеки показател е дадено мястото му  в “DPSIR“ рамката.